tomron87/hebrew-wikipedia-sentences-corpus huggingface dataset:
כאשר נייטרון נפלט מגרעין של אטום מתבקע הוא נע במהירות גבוהה המגיעה לכמה אחוזים ממהירות האור.
מהירות זו מקבילה לטמפרטורה של מיליוני מעלות.
בכל פעם שנייטרון מתנגש באטום הוא מאט ולאחר סדרה ארוכה של התנגשויות כאלה הוא מגיע לשיווי משקל תרמודינמי עם החומר הסובב אותו והופך לנייטרון תרמי.
בכל התנגשות כזו יש סיכוי לנייטרון להיבלע באטום.
אם ההסתברות הזו גבוהה מדי אז הסבירות גבוהה שהוא ייבלע לפני שיספיק להפוך לנייטרון תרמי.
לנייטרון איטי יש סיכוי גדול יותר לגרום לביקוע של אטום בקיע כמו אורניום.
מרבית הכורים הגרעיניים מכילים לצורך זה חומרים שמטרתם להאט את הנייטרונים.
התכונות הרצויות של חומר להאטת נייטרונים הן משקל אטומי נמוך הגורם לכך שכל התנגשות תאט את הנייטרון ככל האפשר וכן הסתברות נמוכה לבליעת הנייטרון על ידי האטום.
החומרים הנפוצים המשמשים לכך הם מימן (בדרך כלל בצורה של מים), מימן כבד (בצורה של מים כבדים), פחמן (בצורת גרפיט) או בריליום.
חומר שהיה לו שימוש היסטורי כמאט נייטרונים הוא הפרפין, שנעשה בו שימוש זה בניסוייו המפורסמים לגילוי הנייטרון של הפיזיקאי ג'יימס צ'דוויק.
נייטקרולר הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת Giant-Size X-Men #1 ממאי 1975 ונוצרה על ידי הכותב לן ויין והמאייר דייב קוקראם.
נייטקרולר הוא האלטר אגו של קורט וגנר, מוטאנט ממוצא גרמני בעל יכולת טלפורטציה שמאפשרת לו להשתגר ממקום למקום.
גוון עורו הוא בצבע אינדיגו שמאפשר לו להיטמע בצללים והוא בעל מראה שמקנה לו דמות שד - רגליים בנות שתי אצבעות, ידיים בנות שלוש אצבעות, עיניים צהובות וזנב אחיזה גמיש.
דמותו מתוארת לרוב כבדחן מעשי וליץ, בעל שמחת חיים וחובב הרפתקאות סיף.
נייטקרולר הוא נוצרי קתולי מאמין, ולמרות שהדבר לא מודגש בהופעותיו המוקדמות בקומיקס, הרי שבהמשך הוא דבק באמונתו ואינו חושש להביע אותה.
דמותו של נייטקרולר מדורגת במקום ה-80 ברשימת גיבורי-העל הגדולים, לפי אתר IGN.
היא הופיעה בעיבודי אנימציה שונים של האקס-מן כמו "אקס-מן: סדרת האנימציה" (שם נקראה דמותו בעברית "אפלוליין"), "אקס-מן: הדור הבא", "וולברין והאקס-מן" ו"אקס-מן 97".
את גרסתו המבוגרת בסרט הלייב אקשן "אקס-מן 2" גילם השחקן אלן קאמינג, בעוד את גרסתו הצעירה בסרטים "אקס-מן: אפוקליפסה" ו"אקס-מן: הפניקס האפלה" גילם השחקן קודי סמית-מקפי, ששב לגלם את הדמות בהופעת קמע ללא קרדיט בסרט "דדפול 2".
לאחר שאולפני מארוול קנו חזרה את זכויות זיכיון האקס-מן מפוקס המאה ה-20, קאמינג ישוב לגלם את דמותו של נייטקרולר בסרט היקום הקולנועי של מארוול "Avengers: Doomsday".
לפי שני סיפורי מקור שפורסמו בשנים 2003 ו-2010, המוטאנטית בעלת כוחות השינוי צורה מיסטיק התחזתה לאשת אצילות גרמניה והתחתנה עם הברון כריסטיאן וגנר.
באותה עת היה לה רומן עם עזאזל המסתורי מאי השדים והיא הרתה לו ילד.
עזאזל אמר לה לגדל את התינוק כאילו היה בנו של הברון.
רייבן שבורת הלב הסכימה וכאשר הברון החל לחשוד לגבי אבהותו של הילד, הרי שמותו הפתאומי ב"תאונה" הבטיח שאף אחד לא גילה את חשדותיו.
התינוק נולד עם חזות חיצונית של פרווה כחולה, אוזניים מחודדות, עיניים צהובות וזנב אחיזה גמיש.
עקב ההלם והמתח מהלידה הקשה, מיסטיק איבדה את הריכוז וחשפה את המראה האמיתי שלה.
השמועה לגביה ולגבי בנה התפשטה במהירות, והמון זועם נושא לפידים החל לרדוף אחריה.
במהלך מנוסתה, מיסטיק התעלפה לצד הנהר והשאירה את קורט וגנר הצעיר לשוט במעלה הזרם.
באורח פלא, התינוק שרד וניצל בידי המכשפה ומלכת הצוענים מרגאלי זארדוס, שהפכה למגדת עתידות בקרנבל מקומי ככיסוי לפעולותיה כמכשפה.
מרגאלי לקחה את התינוק איתה חזרה לקרקס.
היא שימשה כאמו המאמצת, וזאת מאחר שקורט מעולם לא אומץ באופן רשמי.
הוא גדל בקרב אנשי הקרקס, אשר לא החזיקו בדעות קדומות נגד "פריקים", מלבד אדון הזירה.
שני חבריו הקרובים ביותר היו אחיו המאמצים סטפן וג'ימיין זארדוס.
ככל שקורט וג'ימיין התבגרו, הם פיתחו חברות קרובה, ואילו סטפן ידע שמורשתו הקסומה תמשוך אותו לצד הרוע ביום מן הימים.
לפיכך, ג'ימיין השביעה אותו שבועת דם שבמידה וסטפן יהרוג ללא כל סיבה, אז קורט יהרוג אותו.
הרבה לפני התפתחות כוחות הטלפורטציה שלו, קורט החל להדגים זריזות גבוהה ובשנות התבגרותו הפך לאקרובט הכוכב של הקרקס.
הקהל שהגיע להופעותיו שיער שמדובר באדם רגיל שלובש תחפושת של שד.
ככל שקורט התבגר, יכולותיו משכו פחות ופחות קהל, עד שיום אחד אדון הזירה לא יכול היה להרשות לעצמו להחזיקו והחליט למכור אותו.
מרגאלי פחדה מכך, ויחד עם אדם בשם ארמן פרייליך שחררה את קורט.
בבריחתו, קורט הפיל בטעות לפיד בוער שהצית את אוהל הקרקס.
אדון הזירה ואנשיו הבריונים רדפו אחרי קורט ביער ועמדו לירות בפניו כשהוא השתגר לראשונה.
נדהם ומרוצה מהימלטו, קורט עשה את דרכו לכנסייה קרובה של האב וגנר.
יומיים לאחר מכן הוא התגלה והתקבל בברכה, כשהוא מבצע מטלות שגרתיות תמורת מחסה.
ערב אחד, ארמן פרץ את הדלת, וזאת לאחר שנרדף בידי אנשי הקרקס.
האב וגנר ניסה לעצור בעדם מלקחת את הנערים, אך בריוני הקרקס התבררו כחזקים מדי עבורו והציתו את הכנסייה במהלך הקטטה ביניהם.
קורט שיגר את ארמן לחווה סמוכה בטרם חזר להתעמת מול אדון הזירה.
בדיוק לפני שהצליח להרוג אותו, האב וגנר הזכיר לו את אנושיותו.
לאחר שנרגע, הבריונים עמדו לירות בקורט אך הוקפאו לפתע.
פרופסור צ'ארלס אקסבייר הגיע והשתלט על מוחם.
הוא גרם להם להאמין שקורט מת בשריפה.
מספר שנים לאחר מכן, המיליונר הטקסני ארנוס ג'ארדין, שניהל קרקס גדול בפלורידה, שמע על הקרקס שקורט עבד בו וקנה אותו.
ג'ארדין התכוון להעביר את כמה מפעלוליו הטובים ביותר של וגנר הגרמני אל הקרקס האמריקני, אולם הוא דרש שוגנר ימוקם במופע המפלצות של הקרקס.
מזועזע מכך, וגנר עזב ועשה את דרכו לכפר הבדיוני וינזלדורף שבגרמניה, שבו התגורר אחיו החורג סטפן.
קורט גילה שאחיו השתגע ורצח באכזריות כמה ילדים.
שני לילות אחרי שעזב את הקרקס, קורט מצא את סטפן ונאבק בו, בתקווה לעצור את התקף הזעם שלו.
במהלך המאבק ביניהם, קורט שבר את מפרקתו של סטפן ללא כוונה.
תושבי הכפר וינזלדורף, שהניחו שקורט הוא שד והוא זה שרצח את הילדים, ניסו להורגו, אך הם שותקו נפשית בידי פרופסור אקסבייר, שהגיע כדי לגייס את וגנר לקבוצת האקס-מן.
קורט הסכים להצטרף לקבוצה, אך לפני שעזב לאמריקה הוא וצ'ארלס הלכו לקרקס בבוואריה על מנת שיוכל להסביר למרגאלי על מותו של סטפן, אך היא לא הייתה שם.
וגנר עזר לאקסבייר ולסייקלופס להציל את קבוצת האקס-מן המקורית מידי האי התבונתי קרקואה.
לאחר שחברי הקבוצה עזבו לזמן מה, וגנר נשאר במכון אקסבייר לצעירים מחוננים ויחד עם המגויסים החדשים סטורם, קולוסוס, וולברין, באנשי ות'אנדרבירד הצטרף לקבוצה חדשה של האקס-מן.
בזמן חברותו בקבוצה, הוא נודע בכינוי נייטקרולר.
חברי קבוצה זו היו מבוגרים ברובם, ולא נדרשו לקבל הדרכה מאקסבייר, אך עדיין התאמנו בשימוש בכוחותיהם בחדר הסכנה.
ביום הולדתו ה-21 של קורט, ג'ימיין שיגרה את נשמתו לצלם גיהנום.
שם, הוא התעמת עם מרגאלי זארדוס, שהטילה עליו את האחריות למותו של סטפן.
כאשר הוא שכנע אותה שסטפן נדחף לשיגעון, היא סלחה לו.
אחותו החורגת ג'ימיין גילתה לו שחיה לצידו תחת מסווה קסם של חברתו אמנדה ספטון.
וגנר הצעיר ליווה את וולברין לאוטווה, קנדה, שם עזר לקבוצת אלפא פלייט להילחם בוונדיגו.
לאחר מכן, האקס-מן מנעו התנקשות בסנטור רוברט קלי בידי אחוות המוטאנטים שבהנהגת מיסטיק, וקורט היה המום לאחר שגילה את הדמיון הרב ביניהם ושהיא יודעת את שמו הפרטי.
וגנר נטל מנהיגות על האקס-מן לאחר שסטורם איבדה את כוחותיה.
בעקבות אחד מסיפורי ההרפתקאות שלו, קיטי פרייד ניסתה ליצור העתק של עולם חייזרי בתוך חדר הסכנה, אך למעשה פתחה בטעות שער לעולם עצמו, ונייטקרולר נמשך לתוכו.
הוא עבר מספר הרפתקאות בעולמות שונים, וכן נלחם במכשף שאגרין.
במקומות אלו הוא נתקל לראשונה בבאמפים, יצורים משונים שדמו לגרסאות מיניאטוריות של עצמו ואשר הופיעו בהרפתקאות מאוחרות יותר שלו.
בהמשך, טקטיקה שנועדה להשבית את הסופר-זקיף נמרוד נכשלת, וקורט מוצא את עצמו נתון לחסדיו של המון זועם ללא יכולת הטלפורטציה שלו.
הוא מחולץ על ידי שאדוקאט, קולוסוס ומג'יק אך החל לחשוש שאיבד את יכולותיו לתמיד.
כוחו חזר בסופו של דבר, אך כאשר השתמש בו הוא הרגיש שעצם השימוש בו מתיש אותו ומעורר בו מחדש ספקות לגבי ערכו בקבוצה.
במהלך התקפת המשוטטים במנהרות המורלוקים, עייפות זו חשפה אותו להתקפה של ריפטייד שהותירה אותו בתרדמת.
קורט נשלח לאי מיואר לצורך החלמתו, וכשהתעורר לאחר מאורעות "נפילת המוטאנטים" נודע לו שהאקס-מן נהרגו לכאורה במשימה בדאלאס.
זמן לא רב לאחר מכן, נייטקרולר עוזב עם שאדוקאט ורייצ'ל סאמרס כדי להצטרף לקפטן בריטניה במשימה בממלכה המאוחדת.
הם נלחמים בקבוצה של שכירי חרב בין-ממדיים הנקראים טק-נט.
חברי הקבוצה עובדים כל כך טוב ביחד שהם מחליטים להקים את קבוצת אקסקליבר.
קפטן בריטניה נוטל במקור את המנהיגות על הקבוצה, אך בהדרגה נייטקרולר מתחיל לתפוס אחריות.
בזמן בו מערכת היחסים בין קפטן בריטניה לחברת הקבוצה בשם מגאן נעשית מתוחה, נייטקרולר מגלה בה התעניינות.
בזמן שהותו בקבוצת אקסקליבר, נייטקרולר לוקח פיקוד על הטק-נט וקורא להם קבוצת האן-מן שלו.
הוא גם מפתח קשר רומנטי עם חברת הקבוצה סריס, מוטאנטית מאימפריית השי'אר, לפני שהיא עומדת למשפט בפני השי'אר.
מאוחר יותר, חברתו לשעבר אמנדה ספטון מצטרפת לצוות ומחדשת את קשריה עם נייטקרולר.
אולם, היא עוזבת את הקבוצה למשימה שמרחיקה אותה מכדור הארץ, כדי להשתלט על ממד לימבו.
כפי שנודע לאחר מכן, אמנדה מסתירה את חרב הנשמה בגופו של נייטקרולר כדי שלא תילקח ממנה.
בתקופה זו, קורט מגלה שמיסטיק היא אמו הביולוגית.
במשך הזמן, קיטי פרייד ונייטקרולר מביעים תרעומת על האקס-מן שלא יצרו איתם קשר לאחר מותם לכאורה.
בעקבות חתונתם של קפטן בריטניה ומגאן, קבוצת האקסקליבר מתפרקת ונייטקרולר, שאדוקאט וקולוסוס חוזרים לקבוצת האקס-מן.
עם זאת, ברגע שהם חוזרים, הם נלחמים במתחזים המונהגים בידי סרברו, המכשיר לאיתור מוטאנטים שהתחזה לפרופסור אקס.
כדי להקדיש יותר זמן לענייני כמורה, נייטקרולר נוטל מנהיגות משותפת על הקבוצה יחד עם אנג'ל.
עם זאת, עבודתו ככומר מתגלה כאשליה, והוא למעשה מעולם לא היה איש דת.
הוא פוגש גם את אחיו למחצה נילס סטייגר (הידוע בשם הקוד אביס) וקיווי בלאק.
בעזרתם, הוא מביס את אביו עזאזל, שניסה להשתמש בו ככלי משחק על מנת להימלט מהכלא שלו.
נייטקרולר משמש גם כמנהיג של קבוצת אקס-מן המופלאים לצד וולברין, בישופ, פסיילוק, קאנונבול ומארוול גירל.
מאוחר יותר הוא עוזר לסטורם לשחרר את אפריקה משליטתו של דודה.
בהמשך, אקסבייר מגייס אותו ואת דרווין, האבוק, מארוול גירל, וורפאת' ופולאריס להשתתף במשימה בחלל, מתוך כוונה לגרום לקיסר אימפריית השי'אר וולקן לוותר מרצונו על הכתר.
במהלך הקרב עם וולקן, נייטקרולר מחזיר את אקסבייר ודרווין הפצועים לחללית שלהם.
הקיסרית לשעבר של גזע הש'יאר, לילנדרה נראמני, מנסה להציל את אקסבייר ושולחת את הספינה חזרה לכדור הארץ, אולם מחצית מהקבוצה נותרת מאחור.
קורט עדיין לוקח חלק בקבוצתו של אקסבייר, ועוזר לו למצוא את מגנטו לפני שהממשלה תמצא אותו בעוד ששאר הצוות מחפש את קבוצת המורלוקים.
במהלך אירועי היקום המדומה של בית אם, נייטקרולר הוא חלק מהצוות של וולברין שפועל תחת חסותה של סוכנות הביון S.H.I.E.L.D, והוא עוזר למיסטיק לאתר אותו.
לאחר שזיכרונו שב אליו עם שובו למציאות האמיתית, הוא מסייע בעימות הסופי נגד מגנטו.
הוא משתגר בכל רחבי אחוזת אקסבייר על מנת למצוא את וולברין בהוראתו של סייקלופס, וזאת מאחר ששניהם חוששים שוולברין איבד את כוחותיו ונותר חשוף להרעלת המתכות שנגרמת משלד האדמנטיום שלו.
כאשר המוטאנט הראשון מאז אירועי השמדה מופיע, סייקלופס שולח את נייטקרולר, וולברין, אנג'ל, סטורם וקולוסוס לאתר את קבוצת השוליות עבור מידע על קבוצת המשוטטים.
קורט נפצע קשה באירועים אלו.
לאחר מכן, נראה כאילו הוא החלים מפציעותיו מאחר שהוא, יחד עם חיה ואקס-מן החדשים, מועברים לאי מיואר על ידי פיקסי, שם הוא לוקח חלק בקרב האחרון.
עדיין מתאושש מפציעותיו, נייטקרולר מטייל ברחבי אירופה יחד עם וולברין וקולוסוס.
החבורה מגיעה לבית קברות ברוסיה שבו סבו של פיוטר קבור, ולאחר מכן לבר מקומי, שם הם דנים על ההפסד של קיטי פרייד וההתפרקות של האקס-מן.
הכיסוי שלהם נחשף לאחר שמתפתח מאבק בבר.
הם נתפסים על ידי רשויות הממשלה הרוסית, שדורשים לדעת מדוע כל המוטאנטים איבדו את כוחותיהם, בשעה שהשלושה עדיין מחזיקים בשלהם.
לאחר קרב עם אומגה רד, שלושת הגיבורים חוזרים לארצות הברית ומצטרפים לקבוצה שפועלת כעת בסן פרנסיסקו.
במהלך אירועי "פלישה סודית", נייטקרולר נלחם לצד אקס-מן כשגזע הסקרול משני הצורה פולש לסן-פרנסיסקו.
הוא נתקל בכתבי קודש של הסקרול ולאחר שבוחן אותם, הוא נותן אותם לחיה שמוצא דרך כיצד להביס אותם.
במהלך אירועי "הביאה השנייה" של שנת 2010, האקס-מן מגיעים למחוז ווסצ'סטר כאשר קייבל והופ סאמרס מתגלים שם.
כאשר נייטקרולר מגלה על שיטות הלוחמה הקטלניות של קבוצת אקס פורס, מתפתח ויכוח בינו לבין סייקלופס.
בזמן שהשתגר במהלך קרב נגד זקיף-העל באסטיון כדי להביא את הופ למקום מבטחים, באסטיון משלח את ידו לעבר החלל לנקודה בה נייטקרולר יופיע מחדש, וזה האחרון התמזג עם זרועו של סנטינל-העל.
נייטקרולר נפצע באורח אנוש ובכוחותיו האחרונים מצליח לשגר את הופ בחזרה אל האי אוטופיה.
בנשימתו האחרונה הוא אומר לה שהוא מאמין בה.
החיים שלאחר המוות, שיבה לחיים
למרות מותו, נייטקרולר המשיך לסייע לחבריו לקבוצה.
כאשר השתלט על וולברין שד, נייטקרולר נכנס למוחו של חברו ועזר לו להדוף את השד מעליו.
שאר האקס-מן ראו את דמותו של נייטקרולר, אך חשבו שמדובר בהתגלמות אותה יצר וולברין.
נייטקרולר התגורר בגן עדן והתבודד משום שהרגיש החמצה כאילו נותר לו עסק בלתי פתור.
כאשר עזאזל פותח במתקפה על גן עדן ומשתמש בבנו כשער לתוך הממלכה, נייטקרולר פוקד על הבאמפים ליצור שער אל ממלכת גן עדן בתוך בית הספר לצעירים מחוננים ע"ש ג'ין גריי.
בכך, הוא מאפשר לאקס-מן להגיע ולסייע לו במאבק.
הוא משתמש בכוחם של הבאמפים ובחיבור שלו אל עזאזל כדי להשיב את עצמו לעולם החיים.
בעושו כן, הוא מונע מעזאזל לתקוף את גן עדן ומקריב את נשמתו כדי לכלוא את אביו.
במהלך אירוע "הציר", נראה כי נייטקרולר הושפע מכישוף ההיפוך של מכשפת השני ודוקטור דום.
הוא ורוג נלחמו במיסטיק ובסייברטות', ואילצו אותם לסגת.
קורט וגנר הוא מוטאנט שיכולתו העיקרית היא לשגר את עצמו ואת הקרובים אליו ממקום למקום כהרף עין.
הוא עושה זאת על ידי מיקום זמני בממד חלופי והופעה מחדש במיקום שנקבע מראש.
היו תיעודים שונים לגבי המרחק אותו נייטקרולר השתגר.
בתנאים מתאימים ובריכוז גבוה, הוא מסוגל להשתגר למרחק של שלושה קילומטרים, אך הדבר משפיע על מצבו הגופני.
אולם, כבר קרו מקרים בהם הוא עבר את מרחק ה-80 ק"מ.
במקרה אחר, נייטקרולר השתגר למרחק לא ידוע כשפרופסור אקסבייר נתן לו באופן טלפתי נקודות ציון.
במאמץ אחרון לפני מותו להציל את משיחת המוטאנטים הופ סאמרס, נייטקרולר שיגר אותה מלאס וגאס, נבדה אל עבר אי המוטאנטים אוטופיה, השוכן לחופי סן פרנסיסקו - מרחק שיא של 665 קילומטרים.
יכולת ההשתגרות שלו מושפעת על ידי כיוון - צפון-דרום לאורך השדה המגנטי של כדור הארץ הוא קל יותר מאשר כיוון מנוגד של מזרח-מערב.
נייטקרולר ניחן במודעות סביבתית על-חושית שמונעת ממנו להשתגר לתוך עצמים מוצקים בסביבתו הקרובה.
אולם, יכולת זו מפחיתה מיכולתו להשתגר למרחקים.
מכיוון שהשתגרות לתוך עצם מוצק יכולה לגרום לפציעה ואף למוות, הוא יכול להשתגר למקום שהוא מכיר, למקום שהוא יכול לראות אותו בבירור, או למקום אותו ראה בעבר.
תהליך ההשתגרות גובה ממנו ומאלה המצטרפים אליו מתח נפשי גדול.
באמצעות אימונים מפרכים, הוא יכול היה לפתח סיבולת כדי להימנע מהמתח הזה, אך נוסעיו אינם מורגלים לכך.
בשל כך, אחת הטקטיקות שלו היא להשתגר עמם למרחק של טווחים קצרים כדי לסגל אותם למעבר.
אחרי שנייטקרולר משתגר, הוא משאיר מאחריו שובל עשן וניחוח עדין של גופרית בוערת - חלק קטן מהאטמוספירה של המימד שהוא מגיע אליו במהלך ההשתגרות.
כוח ההשתגרות שלו נובע למעשה מתגובה ביופיזית וביוכימית שהוא מפעיל בתת-מודע שלו.
אל ההשתגרות מתלווה קול רועש אונומטופי של "באמף" (קול האוויר שממלא את החלל אותו תפס מקודם).
ההשתגרות שלו גם יוצרת שינוי אטמוספירי קטן לפני שהוא מגיע, למרות שרק גיבורי-על בעלי חושים חדים כמו דרדוויל מסוגלים להבחין בכך.
בנוסף ליכולתו העיקרית של נייטקרולר להשתגר, הפיזיולוגיה שלו מיוחדת במינה במספר דרכים.
הזריזות שלו גדולה בהרבה מזו של מתעמל באתלטיקה קלה, ומבנה העצמות שלו מעניק לו גמישות רבה.
מערכת השלד שלו גמישה יותר מזו של אדם רגיל, מה שמקנה לו יכולת כיפוף לזמן ממושך ולבצע תמרונים גמישים שאינם מזיקים לעמוד השדרה שלו.
יכולת האיזון והקואורדינציה שלו הם ברמה על-אנושית, וכן הוא ניחן ביכולת מוטורית יוצאת דופן.
הוא מסוגל להיתלות על משטחים באמצעות מתקני ואקום מיקרוסקופים שבכפות ידיו ורגליו.
נייטקרולר מסוגל להיטמע בצללים, הרבה בזכות פרוותו בגוון אינדיגו אך גם בזכות השער הממדי שמאגף את גופו וסופג פוטונים.
נרמז בתקופה של הופעתו הראשונה כי הוא מסוגל לנוע בצללים כמעט באותה דרך בה פסיילוק הייתה יכול לנוע לאחר שנחשפה לחומר שנקרא "שחר הארגמן".
לנייטקרולר יש זנב אחיזה גמיש, שמאפשר לו לאחוז באובייקטים בקלות.
זנבו חזק מספיק לא רק כדי לשאת את משקל גופו, אלא גם להרים אדם בוגר מעל הקרקע.
בשילוב עם יכולותיו המוטוריות, הוא מסוגל להילחם כאשר גם זנבו נושא כלי נשק כדוגמת חרבות.
עיניו המבהיקות מאפשרות לו מידה מסוימת של ראיית לילה.
נוסף על היכולות המוטאנטיות שלו, נייטקרולר הוא סיף מוכשר וכן לוחם פנים אל פנים מיומן.
משמש גם כטייס הקבוצה וכחובש במידת הצורך.
נייטרום היא חברת פיתוח משחקים עצמאית הממוקמת בלונדון, אנגליה.
החברה מייצרת משחקים מבוססי טכנולוגית פלאש (המשחקים הפופולריים עברו ל-HTML5 בעקבות ירידת הפלאש מהאינטרנט).
משחקיהם מזוהים בזכות השימוש בעיצוב בסגנון פיקסל ארט ומראה מצויר, לצד מוזיקה קליטה בתחילת כל משחק.
נייטרום הוקמה במקור על ידי מאט אנאל והת'ר סטאנקליף, שני מעצבים גרפיים שתכננו ליצור משחקים לטלפונים סלולריים.
במקום זאת, החברה החלה בגביית עמלות עבור שימוש במשחקים שלהם ברשת והמשיכה כך מאז ועד היום, כשהם מייצרים עד שני משחקים חדשים בכל חודש.
המשחקים של נייטרום נגישים באתר החברה ולעיתים גם באתרים מורשים אחרים כמו Miniclip PCH Games.
הקמתה של נייטרום החלה בשיחה בין מאט אנאל והת'ר סטאנקליף שבה הציע מאט ליצור משחק עבור טלפונים סלולרים.
למרות היסוסה של הת'ר, הצליח מאט לשכנע אותה בדבר סיכויי ההצלחה של הרעיון, והם התחילו לעבוד יחדיו.
האתר הזמני לפרויקטים העתידיים שלהם עלה לראשונה בשלישי באפריל, 2005, עם וידאו של "הוט אייר" (בעברית: אוויר חם), המשחק הראשון שלהם.
ב-20 במאי, 2005, אחיו של מאט, ג'ון, הצטרף לצוות של נייטרום כדי לעזור עם אמנות הפיקסלים.
ב-12 בינואר 2021, הוסר הפלאש רשמית מכל הדפדפנים הפופולריים, מה שגרם לנייטרום להעביר את המשחקים החשובים שלהם ל-HTML5, נכון ל-19 ביוני 2022 - הועברו כ-20 משחקים לשפת התכנות הנתמכת.
באתר החברה, ניתן לצפות ברשימת המשחקים על פי שלוש קטגוריות עיקריות: המשחקים החדשים - 10 המשחקים החדשים ביותר של החברה, משחקים בנושא מתחלף-(חורף, יריות, חשיבה, מדע בדיוני וכו') ומשחקים מרובי משתתפים - משחקים שנועדו למצב מרובה משתתפים.
נייטרום ייצרה משחקים עבור MTV, Candystand ו-מיניקליפ.
בעבר החברה גם יצרה משחקי פרסום, שכל מטרתם לקדם ולשווק מוצר ספציפי.
החברה מאפשרת לבעלי אתרים לשים חלק מהמשחקים שלה באתרים שלהם תמורת עמלה מוגדרת מראש.
רוב המשחקים מחולקים לשלבים (בדרך כלל בין 15 ל-50) ובנוסף, מאפשרים לשחקן לחזור על כל שלב שהשלים עד כה, אפילו אם הפסיד לגמרי.
משחקים מסוימים מציגים את הקונספט של "בוס" (בסוף 10 שלבים יש בוס חזק ומרכזי שצריך להילחם בו).
בתחילת 2009, נייטרום הצהירה שבסך הכול, יצרה כ-20 משחקים בשנת 2008.
נכון ליולי 2014, באתר החברה 131 משחקים.
משחק המאה של נייטרום נקרא "נייטרום חייב למות!" (!Nitrome must die).
העלילה מתחילה בילד שמשחק באחד ממשחקי נייטרום ומפסיד.
הוא מתעצבן, ואז מתחיל לדבר בצ'אט עם חבר שלו, המתוסכל גם הוא מהפסדיו.
שניהם מחליטים לחסל את נייטרום.
הם מגיעים לבניין של נייטרום, בניין גבוה מאוד, שהאבטחה בו כבדה כל כך עד שכשציפור נוחתת על עליו יוצאת קרן לייזר ושורפת אותה.
שני החברים מוצאים שני רובים בפחי האשפה ופורצים לבניין.
אחראי האבטחה רואה את זה מחדרו, ומפעיל את האזעקה.
את המשחק אפשר לשחק במצב של שחקן יחיד או שני שחקנים (במצב של שני שחקנים אם אחד מהם מת השני יכול לעשות לו החייאה ולהחזירו לחיים, אבל עם מעט מאוד נקודות חיים).
במהלך המשחק אפשר להשתמש ולאסוף כלי נשק ותחמושת מסוגים שונים: קליעים רגילים, חיצים, בקבוקי תבערה, אותיות N-I-T-R-O-M-E מתפוצצות, ואפילו אקדח פלוצים.
המפלצות בכל שלב הן דמויות מהמשחקים הקודמים של נייטרום, ולפעמים גם ממשחקים שעוד לא יצאו אז.
כל שלב מורכב מעשר קומות, כשבקומה העשירית יש בוס.
רק אם מסיימים עשר קומות המשחק נשמר, ואם יוצאים ממנו אפשר יהיה לחזור רק עד השלב הראשון שאחרי הבוס האחרון שהובס.
במשחק אפשר לאסוף גם יחידות הבראה, שמשקמות חלקית את מד החיים של השחקנים.
לעיתים ישנם גם שלבי אתגר שבהם השחקנים מתמודדים אך ורק עם נשק ספציפי.
חמשת המשחקים השולטים של נייטרום
גלידה רעה 3 - המשיכו של המשחק הראשון והשני.
גלידה רעה 2 - המשיכו של המשחק הראשון.
תאומי חצי הקשת 2 - המשחק מסופר על שני חתולים אמיצים שהם בעצם תאומים.
יום אחד החיידקים הפולשים כבשו את עולמם שלהם, אז החתולים התאומים הפעילו את כוחם בעזרת חצי הקשת ועשו הרפתקה.
גלידה רעה - מסופר על חבורת גלידה שיודעים להקפיא את כל היצורים מבלי שהם ידרכו עליהם.
- התיאור נמצא בכותרת של "משחק המאה".
נייטרום התחילה עם שני חברים, מאט אנאל והת'ר סטאנקליף.
רוב המשחקים שלהם נוצרים על ידי צוותים של שני משתתפים.
האחד יוצר את העיצוב והסגנון והשני את התכנה.
עיצוב המשחקים ויצירת השלבים מחולקים בין שני חברי הצוות.
בסיום התהליך, נוספת גם מוזיקה על ידי אחד או שני מוזיקאי הבית של נייטרום.
יצירה של כל משחק אורכת בסביבות חודש אחד.
כל המשחקים נבדקים מראש על ידי שני המקימים.
כיום מעסיקה החברה כ-15 עובדים.
בשנת 2013 יצרה החברה אפליקציה חדשה.
מדובר על אפליקציה לאנדרויד ול-IOS, אשר מאפשרת לשחק ברוב המשחקים המוצעים באתר דרכה.
כל האפליקציה מבוססת על קלט ופלט.
השחקן משחק בטלפון שלו כשלט או כקונסולה, ובו בזמן נשלחים אותות למחשב דרך ה-Wi-Fi.
כך למעשה, השחקן שולט על ידי האפליקציה (אשר מדמה שלט) במשחק שמוצג על ידי מסך המחשב.
נת'ניאל קורנליוס "נייט" רובינסון הוא כדורסלן עבר אמריקאי ששיחק בעמדת הרכז.
גובהו 1.75 מטר בלבד, נתון שהפך אותו לאחד השחקנים הנמוכים ביותר בליגת ה-NBA בתקופתו, אך יכולתו לנתר לגובה של כ-110 ס"מ הציבה אותו כאחד המנתרים הטובים ביותר בליגה.
אף על פי שהיה אחד מ-25 השחקנים הנמוכים בהיסטוריה של ה-NBA, זכה רובינסון בשלוש תחרויות הטבעות בליגה.
רובינסון נולד כבכור מבין תשעה אחים ואחיות.
אביו ז'אק היה שחקן פוטבול ששיחק כרץ אחורי באוניברסיטת וושינגטון ולאחריה במשך עונה אחת בפילדלפיה איגלס, ואימו רנה לבית בּוּשׁ ניהלה סלון יופי.
בן דודו הוא רכז ניו יורק ניקס טוני ורוטן.
רובניסון בילה שנתיים בתיכון ריינר ביץ' בסיאטל, לאחר מכן עבר לשחק בתיכון ג'יימס לוגן בקליפורניה במשך שנה בטרם חזר לסיאטל.
בריינר ביץ' הוא הצטיין בכדורסל, פוטבול וריצה.
בשנתו האחרונה הוביל את קבוצת הכדורסל של בית ספרו לאליפות המדינה, ולמאזן של 28 ניצחונות מול הפסד בודד, כשהוא רושם של 17.9 נקודות, שבעה , שבעה אסיסטים ו-3 חטיפות למשחק.
באותה השנה נבחר גם לשחקן הפוטבול המצטיין של העונה כאשר מסר 1,200 יארדים, תפס 500 יארדים ורשם 21 טאצ'דאונים.
בנוסף רשם באותה השנה תוצאה של 13.85 שניות בריצת 110 מטר משוכות.
בעונת ה"" שלו שותף רובינסון ב-23 משחקים בהם קלע 13.0 נקודות למשחק.
בעונתו השנייה שיחק רובינסון ב-31 משחקים, פתח ב-21 מהם ורשם 13.2 נקודות למשחק, וסיים שלישי בליגה בחטיפות עם 53 באותה העונה.
בעונת ה שלו פתח רובינסון בכל 35 המשחקים, קלע 16.4 נקודות למשחק וחטף 61 פעמים במהלך העונה.
בשנותיו באוניברסיטת וושינגטון העפיל רובינסון עם קבוצת הכדורסל לטורניר אליפות המכללות בכדורסל פעמיים, והמשיך להיות פעיל גם בקבוצת הפוטבול של המכללה.
בשנת 2016 נבחר להיכל התהילה של ההאסקיז.
רובינסון נבחר במקום ה-21 בדראפט של שנת 2005, על ידי קבוצת פיניקס סאנס, אך עבר מיד, ביחד עם קוונטין ריצ'רדסון לניו יורק ניקס תמורת קורט תומאס ודיז'ון תומפסון.
בעונת הרוקי שלו, שותף רובינסון ב-72 משחקים, ב-26 מהם אף פתח בחמישייה.
משחק השיא שלו בעונתו הראשונה היה בהתמודדות מול פילדלפיה 76' במדיסון סקוור גארדן, כאשר קלע 17 נקודות, כולל שלשת ניצחון מעל ראשו של גיבור ילדותו אלן אייברסון עם ה, וקלט שישה .
במהלך סוף-שבוע האולסטאר, זכה רובינסון בתחרות ההטבעות, כאשר ניצח את אנדרה איגודלה כשבאחת מן הקפיצות זינק מעל ראשו של זוכה תחרות ההטבעות של שנת ספאד ווב, וקיבל ציון מושלם של 50 נקודות.
ב-16 בדצמבר 2006, לקח רובינסון חלק בקטטה ההמונית שהתפתחה במהלך המשחק של קבוצתו נגד דנוור נאגטס.
מריבתו עם ג'יי אר סמית' אשר נמשכה לתוך יציע האוהדים גרמה להרחקתו של רובינסון מעשרה משחקים.
רובינסון התמודד בשנית בתחרות ההטבעות, אך סיים במקום השני אחרי ג'רלד גרין.
ב-14 בפברואר 2009 זכה בשנית בתחרות ההטבעות כאשר ניצח בסיבוב הגמר את דווייט הווארד בזכות הטבעה בזינוק מעל ראשו של הווארד (הגבוה ממנו בכ-40 סנטימטרים), אשר זיכתה אותו ב-52% מקולות האוהדים.
רובינסון חווה את עונתו הטובה ביותר בעונת אותה סיים עם ממוצע של 17.2 נקודות ו-4.1 אסיסטים למשחק, כולל משחק שיא של 41 נקודות ו-8 ריבאונדים.
לאחר שחילוקי דעות עם מאמנו מייק ד'אנטוני הובילו להשעייתו של רובינסון מסגל הקבוצה ל-14 משחקים, וכמעט חודש לא שותף במשחק.
הוא חזר לשחק ב-1 בינואר 2010, כשעלה מהספסל מול אטלנטה הוקס, קלע 41 נקודות והוביל את קבוצתו לניצחון.
ב-13 בפברואר 2010 ניצח רובינסון בתחרות ההטבעות, ובכך הפך לשחקן הראשון בהיסטוריה אשר זוכה בתחרות שלוש פעמים ב-18 בפברואר 2010, עבר רובינסון בעסקת חליפין לקבוצת בוסטון סלטיקס ביחד עם מרקוס לנדרי בתמורה לאדי האוס, ביל ווקר וג'יי.אר גידנס שעברו לניו יורק.
הוא שיחק 26 משחקים בשארית העונה, בהם קלע 6.5 נקודות ב-14.7 דקות למשחק.
על אף זמן המשחק המוגבל לו זכה, תרם רובינסון במשחק מספר 6 בגמר המזרח 13 נקודות במחצית המשחק השנייה, בדרך לגמר ה-NBA.
בפברואר 2011 עבר רובינסון בעסקת חליפין לאוקלהומה סיטי ת'אנדר ביחד עם קנדריק פרקינס בתמורה לג'ף גרין וננאד קרסטיץ' שעברו לבוסטון, אך כמעט ולא שותף במשחקי הקבוצה עד לסיום העונה.
בדצמבר 2011, מעט אחרי תחילת עונת , ולאחר שלא שותף ולו במשחק בודד במדי אוקלהומה סיטי, נופה רובינסון מהסגל וב-4 בינואר 2012 חתם בגולדן סטייט ווריורס.
בגולדן סטייט הוא שותף ב-51 משחקים מהם עלה בחמישייה בתשעה, קלע 11.2 נקודות והוסיף שיא קריירה של 4.5 אסיסטים בממוצע.
לקראת עונת חתם רובינסון על חוזה לעונה אחת בשיקגו בולס תמורת כמיליון דולר.
הוא לקח חלק בכל 82 משחקי הקבוצה לאורך העונה הסדירה, וב-23 מהם אף עלה בחמישייה, ותרם 13.1 נקודות ו-4.4 אסיסטים.
הוא אף נבחר לראשונה בקריירה לשחקן השבוע בליגה, לאחר שבארבעה משחקים בחודש פברואר בשבוע אחד קלע 17.8 נקודות, מסר 6.8 אסיסטים והוסיף 2.5 חטיפות בממוצע.
במשחקי הפלייאוף הוא רשם 16.8 נקודות בממוצע, ואף הוביל את קבוצתו לניצחון בשלוש הארכות במשחק הרביעי הסיבוב הראשון מול ברוקלין נטס, כשקלע 34 נקודות, בהן 23 נקודות ברבע הרביעי.
בסיום העונה תם חוזהו של רובינסון בשיקגו, והוא חתם על חוזה לשנתיים בדנוור נאגטס תמורת כארבעה מיליון דולר.
משום שבדנוור הוחלט שהספרה 2, איתה שיחק רובינסון בשיקגו וגולדן סטייט, לא תשמש עוד שחקנים לכבודו של אלכס אינגליש כוכב העבר של הקבוצה, החליט רובינסון לשחק עם הספרה 10 לכבודו של הכדורגלן ליונל מסי.
במהלך עונת הועבר רובינסון בטרייד תמורת ג'מיר נלסון לבוסטון סלטיקס, אך שוחרר מהקבוצה לאחר יומיים.
לקראת סיום העונה הוא חתם על חוזה בלוס אנג'לס קליפרס, והופיע במדיה בתשעה משחקים בטרם שוחרר מהמועדון.
באוקטובר 2015 הוא חתם על חוזה וטרן בניו אורלינס פליקנס ונופה לאחר שני משחקים בלבד.
בקבוצה הישראלית שיחק רובינסון לצד חברו מאוניברסיטת וושינגטון - טרה סימונס.
במשחקו הראשון בליגת העל, מול מכבי ראשון לציון, קלע 25 נקודות והוביל את קבוצתו לניצחון 103-94. בנוסף קלע שיא של 46 נקודות במשחק הראשון של רבע הגמר מול הפועל ירושלים בו הפסידה קבוצתו בתוצאה 99:97, שיא נקודות למשחק פלייאוף בליגת העל מאז 1995.
נייטווינג הוא דמות משנה בדיונית של גיבור-על המופיעה בחוברות הקומיקס באטמן ביקום DC קומיקס.
דיק גרייסון, הגיבור המזוהה ביותר עם הדמות, הופיע לראשונה כנייטווינג בחוברת Tales of the Teen Titans #44 מיולי 1984 בכתיבתו של מארב וולפמן ובאיורו של ג'ורג' פרז.
לפני המשבר בעולמות האינסופיים של שנת 1986, זהותו של נייטווינג תוארה כהמצאתו של סופרמן כאשר הוא וג'ימי אולסן פעלו כפורעי-חוק בעיר הבדיונית קנדור, והוא שאב השראה מהצמד באטמן ורובין.
לאחר המשבר, הזהות מיוחסת ללוחם פשע קריפטוני אגדי, ממנו שואב דיק גרייסון השראה לפרוש מזהותו הישנה כרובין ולהפוך לנייטווינג של הזמנים המודרניים.
גרייסון כיכב בסדרה משלו, שרצה בין השנים 1996–2009. בין האחרונים שנטלו את הזהות היה גם כריס קנט, בנו המאומץ של סופרמן - שכמו נייטווינג המקורי גם הוא קריפטוני.
נייטווינג פועל כאשר לצידו מארי אליזבת' קיין, הידועה כשותפתו פליימבירד ("ציפור הלהבה").
דמותו של גרייסון מדורגת במקום ה-11 ברשימת מאה גיבורי העל הגדולים, לפי אתר IGN.
כפי שתואר לראשונה בסיפור "סופרמן בקנדור" מתוך החוברת Superman #158 מינואר 1963, נייטווינג היא הזהות בה השתמש סופרמן בהרפתקאותיו בהמשכיות לפני המשבר בקנדור, עיר קריפטונית שכווצה ונשמרה בתוך בקבוק.
בקנדור, לסופרמן אין כל כוחות-על והוא מוגדר כפורע-חוק כתוצאה מאי הבנה.
כדי להסוות את עצמם, סופרמן וג'ימי אולסן מתחפשים לדמויות בהשראת באטמן ורובין.
משום שגם עטלפים וגם קיכלים אדומי-חזה אינם קיימים בקנדור, סופרמן בוחר בשמות ציפורים השייכים לחברו הקנדורי נור-קאן: נייטווינג לעצמו ופליימבירד לאולסן.
השניים יוצרים תחפושות המזכירות את נוצות הציפורים, משתמשים במעבדתו התת-קרקעית של נור-קאן כ"מערת הלילה", ממירים את מכוניתו לנייטמוביל ומשתמשים בחגורות ממונעות סילון כדי לעוף לקרב.
בחוברת Superman #183 ממאי-יוני 1977, בן דודו של סופרמן ואן-זי ובעלה של אחייניתו אק-ואר נוטלים את זהויות נייטווינג ופליימבירד.
שני פורעי החוק נלחמים בפשע בעירם כשם שסופרמן ואולסן עשו זאת לפניהם.
נייטווינג ופליימבירד חוברים יחדיו לבאטמן ורובין בהרפתקה בקנדור שמשפיעה רבות על דיק גרייסון הצעיר.
כאשר גרייסון נוטש את זהותו של רובין בשנת 1984, הוא נזכר באותה הרפתקה קנדורית וקורא לעצמו בשם נייטווינג, כמחווה הן לבאטמן והן לסופרמן.
לאחר שמאורעות המשבר בעולמות האינסופיים מאתחלים מחדש את יקום DC, סופרמן אינו זוכר עוד את קנדור אם כי הוא זוכר שנייטווינג היה אגדה אורבנית של הכוכב קריפטון, אותה הוא חולק עם גרייסון הצעיר.
גרייסון לוקח את הזהות לכבודו.
לאחר המשבר, קיים מקור אחר לזהותו של נייטווינג.
מאות שנים לפני לידתו של קאל-אל, היה אדם קריפטוני ללא שם שנודה ממשפחתו והחליט להילחם בפשע בזהות נייטווינג.
כאשר סופרמן מספר לגרייסון את הסיפור, זה האחרון נוטל את השם לעצמו.
דיק גרייסון הופך לנייטווינג לאחר שהוא מוותר על זהותו כרובין בגיל 18. בטי קיין הופיעה לצידו כשותפתו פליימבירד.
גרייסון כיכב כנייטווינג בסדרה שרצה בין השנים 1996–2009. לאחר מותו לכאורה של ברוס ויין, גרייסון הפך לבאטמן החדש ופרש באופן זמני מזהותו כנייטווינג.
לאחר מאורעות "פלאשפוינט" בשנת 2011, יקום DC אותחל מחדש וגרייסון שב לזהות נייטווינג, כעת צעיר יותר כמו כל שאר דמויות החברה.
הוא נשאר בגות'אם סיטי לאחר פעילותו הקצרה כבאטמן.
לאחר שזהותו כנייטווינג נחשפה לעולם באירועי "רוע נצחי" והוא נהרג לכאורה, גרייסון גויס לסוכנות ספיירל כסוכן 37 בחיפוש אחר איברים המעניקים למשתמש בהם את כוחותיהם של ליגת הצדק.
הוא צוות להלנה ברטינלי, שלאחר האתחול המחודש נעשתה לסוכנות ספיירל בשם מטרון לאחר שביימה את מותה.
בחוברת Superman: Man of Steel #111 משנת 2001, סופרמן ולויס ליין מגיעים לקריפטון אשר נוצר בידי הנבל ברייניאק-13 בתקופה קדומה בהיסטוריה.
השניים מוגדרים כפושעים, והם נוטלים את זהויותיהם של נייטווינג ופליימבירד כדי לשרוד, באותה מידה בה סופרמן ואולסן אימצו את הזהויות לפני המשבר.
בעיר הבדיונית בלודהייבן, סוציופת בשם טאד ריירסטאד הופך לגיבור-על בהשפעת הגיבור בדימוס טרנטולה.
הוא לוקח את השם נייט-ווינג (Nite-Wing) ממעדנייה המתמחה בכנפי עוף, ומכה באנשים המבצעים עבירות קלות, כשהוא בלתי יציב.
הוא נורה בלילה הראשון, וגרייסון, הפועל כמגן בלודהייבן נייטווינג, נחלץ לעזרתו כאשר חברי כנופיה טועים לחשוב שמדובר בו.
לאחר שנייט-ווינג משתחרר מבית החולים, הוא הורג את חברי הכנופיה שפצעו אותו.
גרייסון מסכים לאמן אותו, והוא אינו מודע למצבו הנפשי הרעוע.
השניים מתקיפים את ארגון הכנופיה, אך הם נלכדים ודרכיהם נפרדות.
לאחר שסוכן FBI משחרר את נייט-ווינג, זה האחרון מכה בו למוות ובראותו את אשר ביצע, ריירסטאד בורח.
לבסוף, נייטווינג מאתר וכולא אותו.
2 #118-122, ג'ייסון טוד נצפה כשהוא מפטרל ברחובות ניו יורק בתלבושתו של נייטווינג, אותה העתיק מגרייסון.
סיפור "שנה אחת מאוחר יותר" הציג מעצבת אופנה על-אנושית בשם שאיין פרימונט שעטתה על עצמה תלבושת מודרנית של נייטווינג כדי לעזור לגרייסון.
5 #6 בכתיבתו של גרג רוקה, פאוור גירל וסופרגירל נוטלות את זהויות נייטווינג ופליימבירד בסיפור המתרחש בקנדור ואשר דומה להרפתקאות שלפני המשבר.
כריס קנט, בנו של גנרל זוד, הפך לנייטווינג בזמן אירועי "סופרמן: סאגת ניו קריפטון", בהם סופרמן התמודד עם מותו של אביו המאמץ וגם עם קיומם של מאה אלף קריפטונים שהתיישבו בכדור הארץ לאחר שהוא השיב את הערים המכווצות שהיו כלואות בספינתו של ברייניאק, כולל את קנדור.
בסוף החוברת הרביעית של קשת הסיפור, נייטווינג ופליימבירד חדשים מופיעים במבצר הבדידות של סופרמן מתוך מטרה לעצור שניים ממאמיניו של זוד שחיו בקנדור מלשחרר את גנרל זוד מאזור הפנטום בו הוא כלוא.
גם נייטווינג וגם פליימבירד מציגים בסיפור זה כוחות שאינם מזוהים עם הקריפטונים הרגילים.
פליימבירד מטילה להבות מתוך ידיה בעוד נייטווינג נעזר בטלקינזיס.
השניים מגיעים לגות'אם סיטי, ובחוברת Action Comics #875 מתגלה כי מתחת לזהותו של נייטווינג מסתתר לא אחר מאשר בנם של זוד ואורסה, כריס קנט.
הזהות של נייטווינג מתבססת על יצור קריפטוני מיתולוגי, אשר קיומו משולב עם קיומו של יצור הפליימבירד.
נייטסברידג' הוא רחוב הנותן את שמו לשכונה מדרום להייד פארק, בסיטי של וסטמינסטר, מרכז לונדון.
רחוב נייטסברידג' יוצא מפינת הייד פארק וממשיך לכיוון מערב כקילומטר אחד עד למפגש עם רחוב אניסמור גרדנס ושער הנסיך (פרינסס גייט) של הייד פארק.
הרחוב מתחיל כחלק מכביש ה-A4 ובהמשכו הופך לחלק מכביש ה-A315, כאשר לכל אורכו הוא פחות או יותר משמש הגבול הדרומי של הייד פארק.
לכיוון מזרח אחרי פינת הייד פארק הרחוב הופך לרחוב פיקדילי ולכיוון מערב לאחר 'שער הנסיך' הוא הופך לדרך קנזינגטון שממשיכה לתחום את הייד פארק מדרום.
שכונת נייטסברידג' נמצאת ברובע הסיטי של וסטמינסטר, כאשר מצפון היא גובלת עם הייד פארק, ממזרח עם רחוב סלאון ושכונת בלגרביה, מדרום עם רחוב פּונט, בוצ'נט פלייס, רחוב ברומפטון ובגדול גובלת עם שכונת צ'לסי, ממערב היא גובלת עם שכונת דרום קנזינגטון ורחוב אקסהבישן.
בפינה הצפון-מזרחית של השכונה ממוקמת תחנת הרכבת התחתית נייטסברידג'.
השכונה נחשבת לאחת היקרות והיוקרתיות בעיר לונדון.
נמצאים בה בתים פרטים יקרים, פארקים וחנויות יוקרה רבות.
14 מבין 200 הרחובות היקרים ביותר בממלכה המאוחדת נמצאים בשכונת נייטסברידג'.
מחנה נייטסברידג': בחלק הצפוני של השכונה, בינה לבין הייד פארק ממוקם מחנה צבאי המשרת את 'פרשי המשמר' (משמר החיים ורגימנט הכחולים והמלכותיים).
כחלק מהמחנה נבנה מגדל בן 33 קומות בשנת 1970.
אגף משמר המלוכתה של המשטרה: אגף משמר המלוכה של פיקוד המשמר במשטרה הבריטית ממוקם גם הוא בשכונה, ברחוב וולטון.
מוזיאון ויקטוריה ואלברט: מוזיאון אומנות ועיצוב הממוקם בפינה הדרום-מזרחית, ברחוב קרומוול.
כלבו הרודס כמו גם חנויות יוקרה רבות אחרות.
מתחם מגורים ומסחר וואן הייד פארק
נתניאל ג'וסף "נייט" רוס הוא זמר וכותב שירים אמריקאי מאריזונה.
רוס היה זמר בלהקה "הפורמט" בין השנים 2008-2001, וכיום הוא הסולן של להקת פאן.
רוס נולד ב-26 בפברואר 1982 באיווה סיטי שבאיווה שבארצות הברית.
בשנת 1986 עברה משפחתו לגור באריזונה בשל התקפים חוזרים של דלקת ריאות בה חלה רוס כשהיה צעיר.
תקופה זו מוזכרת בשיר "The Gambler" מאלבום הבכורה של הלהקה פאן.
רוס למד בתיכון "Deer Valley High School" וסיים את לימודיו בשנת 2000. במהלך לימודיו בתיכון זה הצטרף רוס ללהקה "Nevergonnascore", ובסביבות שנת 1998 השתתף במיני אלבום של הלהקה, "The Byron Sessions".
בריאיון עם המגזין American Songwriter סיפר רוס על תחילת דרכו כזמר: "אני לא אחד שלוקח שיעורים, לכן החלטתי שהדרך היחידה בה אלמד לשיר תהיה להיכנס למכונית, לשים שיר מכל סוג של אמן שקשה לחקות, חזק ככל האפשר, ולנסות לשיר אותו כפי שצריך".
בזמן שניסה להתחיל את הקריירה המוזיקלית שלו, עבד רוס במשרד עורכי דין.
בשנת 2001, כשהיה רוס בן 19, הוא הקים יחד עם חברו סאם מינס את להקת "הפורמט".
להקה זו הייתה הניסיון הראשון של רוס לגייס התעניינות נרחבת.
בשנת 2002 הוציאה הלהקה מיני אלבום בשם "EP".
האלבום יצר התעניינות מקומית והוביל את הלהקה לחתום בחברת התקליטים "אלקטרה רקורדס".
ב-21 באוקטובר 2003 הוציאה הלהקה את אלבום האולפן הראשון שלה, Interventions + Lullabies.
האלבום יצר התעניינות רבה יותר וקהל המעריצים של הלהקה התחיל לגדול.
באפריל 2005 הוציאה הלהקה את המיני אלבום השני שלה, "Snails", תחת חברת התקליטים "אטלנטיק רקורדס".
בזמן שהלהקה עבדה על אלבומה השני, "Dog Problems", נזרקה הלהקה מחברת ההקלטות והקימה חברה משלה בשם "The Vanity Label" והוציאה את האלבום ב-11 ביוני 2006.
ב-4 בפברואר 2008 הודיע רוס דרך בלוג הלהקה שהם לא יוציאו אלבום נוסף.
לאחר פירוק הפורמט, רוס יצר קשר עם ג'ק אנטונוף, מ-"Steel Train", ועם אנדרו דוסט, מלהקת "Anathallo", במטרה להקים להקה חדשה בשם "פאן".
האלבום הראשון של הלהקה, Aim and Ignite, יצא לאור ב-25 באוגוסט 2009. אף על פי שהאלבום קיבל ביקורות חיוביות, הוא לא זכה להצלחה רבה ודורג במקום ה-71 במצעד האלבומים בילבורד 200.
ב-4 באפריל 2010 חתמה הלהקה תחת חברת ההקלטות "Fueled by Ramen".
האלבום השני של הלהקה, Some Nights, יצא לאור ב-21 בפברואר 2012. הסינגל הראשון מהאלבום, We Are Young, יצא לאור ב-20 בספטמבר 2011 וזכה להצלחה רבה.
השיר דורג בפסגות מצעדים רבים ביניהם מצעד הסינגלים האמריקאי בילבורד הוט 100. בהמשך זכה האלבום להצלחה רבה בכל העולם ומכר מאות אלפי עותקים.
הסינגל השני מהאלבום, Some Nights, זכה גם הוא להצלחה והגיע למקום השלישי במצעד הסינגלים בילבורד הוט 100.
ב-10 בפברואר 2013 זכתה הלהקה בשני פרסי גראמי.
ב-5 בפברואר 2015 הודיעו חברי הלהקה כי הם לא עובדים כרגע על אלבום חדש יחד, ובמקום זאת כל אחד מהם עובד כרגע על פרויקט עצמאי.
ב-6 באפריל 2015 הודיע רוס כי אלבום הבכורה שלו כזמר עצמאי יקרא Grand Romantic.
האלבום יצא לאור ב-16 ביוני באותה השנה.
הסינגל הראשון מהאלבום, "Nothing Without Love", יצא לאור ב-23 בפברואר 2015.
הסינגל השני מהאלבום "AhHa" יצא לאור ב-27 באפריל 2015.
הסינגל השלישי מהאלבום,"Great big storm", יצא לאור ב-11 במאי 2015.
במרץ 2015 קיבל רוס תפקיד של שופט בתוכנית האמריקאית "The Voice".
נת'ניאל "נייט" ת'ורמונד היה כדורסלן אמריקאי ששיחק בליגת ה-NBA בעמדות הפאוור פורוורד והסנטר.
הוא נבחר שבע פעמים למשחק האולסטאר והוא הכדורסלן הראשון אי פעם שעשה קוואדרופל-דאבל במשחק רשמי בהיסטוריית ה-NBA.
ת'ורמונד נחשב לאחד מהמובילים בכל הזמנים בקליטת ריבאונדים וחסימות, הוא נכנס להיכל התהילה של הכדורסל על שם ג'יימס נייסמית' ב-1985 ונבחר לאחד מ-50 השחקנים הגדולים בתולדות ה-NBA.
השחקן היה ידוע בכינויו "נייט הגדול" .
מספר הגופייה של ת'ורמונד, 42, הוצא לגמלאות על ידי הקבוצות קליבלנד קאבלירס וגולדן סטייט ווריורס.
בתיכון שיחק ת'ורמונד עם חבר היכל התהילה גאס ג'ונסון בתיכון מרכז אקרון.
קבוצתו הייתה בלתי מנוצחת עד שהגיעו לפלייאוף התיכונים עם אוהיו שם הפסידו למידלטאון שהובלו על ידי חבר היכל התהילה בעתיד ג'רי לוקאס.
אחרי התיכונים סירב ת'ורמונד למלגה במכללת אוהיו מכיוון שלא רצה להיות מחליף של לוקאס, לכן הלך ת'ורמונד למכללת באולינג גרין.
שנה לאחר מכן נבחר ת'ורמונד בדראפט 1963 בבחירה השלישית על ידי הסן פרנסיסקו ווריורס.
בעונתו הראשונה שיחק ת'ורמונד כפאוור פורוורד לצד כוכב ה-NBA וילט צ'מברלין ותפקידו היה בעיקר הגנה וקליטת ריבאונדים.
בסוף העונה ת'ורמונד נכלל בחמישיית הרוקיז של העונה.
עונה לאחר מכן הועבר הכוכב צ'מברלין לפילדלפיה 76' ות'ורמונד פרח ונבחר למשחק האולסטאר הראשון שלו.
בעונה זאת קבע ת'ורמונד שיא שעדיין קיים, שיא של 18 ריבאונדים ברבע אחד.
בעונת 1966–1967 ממוצע הריבאונדים של ת'ורמונד היה 21.3 ועונה לאחר מכן, 22.0, מספרים אלו נראו רק אצל 2 כדורסלנים חוץ מת'ורמונד בהיסטוריית ה-NBA והם ביל ראסל ווילט צ'מברלין.
בעונת 1966–1967 סיים ת'ורמונד שני רק לצ'מברלין במרוץ ל-MVP.
ת'ורמונד גם שיפר את יכולת קליעת הנקודות שלו ומעונת 1967 עד עונת 1972 קלע ת'ורמונד מעל 20 נקודות למשחק במשך כל העונות.
ובמהלך תקופתו הטובה בווריורס נבחר ת'ורמונד 7 פעמים למשחק האולסטאר.
הכדורסלן היה ידוע בתקופה זאת בנוסף כאחד ממסדרי הפיקים הטובים ביותר ב-NBA וגם מהגבוהים שמוסרים הכי טוב בתקופתו.
אך בכל התקופה הזאת, למרות ת'ורמונד, ג'רי לוקאס שהיה בקבוצה לתקופה מסוימת וכך גם ריק בארי, הווריורס לא לקחו אפילו אליפות אחת.
בעונת 1974–1975 הועבר ת'ורמונד לשיקגו בולס שם שיחק עד שנת 1976. ב-18 באוקטובר 1974, ת'ורמונד קלע במשחק נגד אטלנטה הוקס 22 נקודות, קלט 14 ריבאונדים, מסר 13 אסיסטים וחסם 12 חסימות והפך לכדורסלן הראשון אי פעם שמגיע להישג הנקרא קוואדרופל-דאבל.
נכון לעכשיו, 2013, עשו זאת עוד 3 כדורסלנים: אלווין רוברטסון, דייוויד רובינסון והאקים אולאג'ואן.
הישג זה נהפך לאפשרי רק מעונת 1973–1974 כי רק אז החלו לספור גם חסימות וחטיפות אך אם היו סופרים זאת מתחילת ה-NBA כנראה שגם ג'רי וסט, וילט צ'מברלין, ביל ראסל ואוסקר רוברטסון היו מגיעים להישג זה.
בסוף עונת 1975–1976 הועבר הכוכב המבוגר בן ה-35 לקליבלנד קאבלירס, שם שיחק עונה אחת כאשר החליף את חברו לקבוצה דאז ג'ים צ'ונס ועזר לסחוב את הקבוצה אל עבר גמר המזרח כאשר היא מפסידה לקבוצת הבוסטון סלטיקס.
ת'ורמונד פרש מכדורסל בגיל 36 אחרי עונת 1976–1977, עונתו הראשונה והיחידה בקאבס ולאחר מכן חזר לסן פרנסיסקו ופתח את מסעדת "Big Nate's BBQ".
לאחר 20 שנה, הוא מכר את המסעדה והתגורר בסן פרנסיסקו עם אשתו מרסי, עד מותו ממחלת הסרטן בשנת 2016.
נייטרוקס היא תערובת נשימה בעלת אחוז חמצן גבוה יותר מאחוז החמצן באוויר רגיל ומיועדת לשימוש בצלילה.
הרעלת חנקן (שכרון מעמקים) היא תוצאה של נשימת חנקן בלחץ גבוה שגורמת לעליית ריכוז החנקן בדם לרמות רעילות למח.
מחלת הדקומפרסיה בה נוצרות בועות חנקן בדם, בגלל הפחתת לחץ מהירה (בעלייה בלתי מבוקרת) המביאה למצב בו כמות הגזים בגוף גבוהה מיכולת ההמסה.
עודף הגז מופיע כבועות המפריעות לזרימת הדם התקינה וגם מצטברות בעור ובמפרקים.
בארוטראומה הנגרמת מהשינויים בנפח הגזים בחללי אוויר בגוף עם השינויים בלחץ: בהנמכה, ירידת הנפח עם העלייה בלחץ תגרום ל'מעיכת' חלל האוזן התיכונה, ובעלייה, עליית הנפח עם הירידה בלחץ תגרום להתנקבות הריאה.
יתרון נוסף של הנייטרוקס הוא הפחתת הסיכון להרעלת חנקן.
לחנקן יש סף רעילות שלאחריו הגוף מגיב בתסמינים כגון התקפי צחוק, אופוריה, כושר שיפוט לקוי, ואף איבוד הכרה, מה שעלול להביא לתאונות צלילה קטלניות.
סף הרעילות של החנקן הוא בלחץ חלקי של 3.2 אטמוספירות.
הסיכון להרעלת חמצן גבוה יותר בנשימת נייטרוקס מאשר נשימת אוויר.
הרעלת חמצן מתחלקת לשני סוגים: הרעלת חמצן ריאתית המתרחשת במערכת הנשימה לאחר חשיפה ממושכת לחמצן בלחץ חלקי גבוה לאורך זמן (מתערובות נשימה עשירות בחמצן) והשכיחה יותר ההרעלה העצבית, המתרחשת במערכת העצבים המרכזית (CNS).
סף הרעילות להרעלה עצבית של חמצן מתרחשת בלחץ חלקי של 1.6 אטמוספירות.
באוויר רגיל (21% חמצן) הסיכון מתחיל מעומק של 66 מטרים שהוא הרבה מעבר לגבולות הצלילה הספורטיבית אך בנייטרוקס הסיכון מתחיל בעומקים הקרובים יותר אל גבולות הצלילה הספורטיבית, בתערובת 40\60 למשל, הלחץ החלקי של החמצן מגיע ל-1.6 כבר בעומק 30 מטרים.
מעשית, וכדי לשמור על טווח ביטחון נקבע סף ללחץ החלקי המומלץ לחמצן של 1.4. בתערובת 40\60 מגיע הלחץ החלקי של החמצן ל-1.4 כבר בעומק של 25 מטרים.
בדרך כלל משתמשים בתערובות סטנדרטיות של 32\68 או 36\64 (המספר הקטן מתייחס לאחוזי החמצן והגדול לאחוזי החנקן) וניתן להשיגם במועדוני צלילה.
ניתן גם לדחוס תערובות אחרות באופן מיוחד עד 40 אחוז חמצן (תערובת 40\60), הרווחות בשימוש בצלילות צבאיות.
ארגוני הצלילה השונים חלוקים לגבי אופן הטיפול בתערובת אוויר עשירה בחמצן וקיימים תקנים בדרגות חומרה שונות לגבי רמת הסטריליות ולגבי סוג הציוד המותר בשימוש עם נייטרוקס.
נייט לינהארט הוא כדורסלן אמריקאי המשחק בקבוצת הפועל באר שבע.
אחרי ששיחק כדורסל בתיכון בו למד, לינהארט שיחק 4 עונות בכדורסל מכללות באוניברסיטת אקרון עם קבוצת אקרון זיפס.
לינהארט לא נבחר בדראפט ה-NBA של שנת 2009. בעונת 2009-10, חתם ברפאייזן פנתרס פורסטנפלד מליגת הכדורסל האוסטרית.
בעונת 2010-11, הוא חתם בארי בייהוקס מליגת הפיתוח של ה-NBA.
בשנים 2011-2013 שיחק ב-TBB טרייר מליגת העל הגרמנית.
ביולי 2013, חתם ברייר ונציה מליגת העל האיטלקית.
באוגוסט 2014, חתם לינהארט לעונה עם אופציה לעוד שנתיים במכבי תל אביב.
בתום העונה שוחרר לינהארט ממכבי תל אביב וחתם בסרגוסה באסקט מהליגה הספרדית.
נייט פארקר הוא שחקן, תסריטאי ובמאי קולנוע אמריקאי.
בנעוריו גדל בווירג'יניה ביץ' ובהמפטון רודס.
בתקופת התיכון הצטיין בהיאבקות וזכה למלגה ללימודים באוניברסיטת המדינה של פנסילבניה.
על פי בדיקת DNA, פרקר הוא מצאצאי "אנשי טיקאר" החיים כיום בקמרון.
ב-1999, במהלך חופשת הקיץ לאחר שנתו הראשונה באוניברסיטה, הואשם פארקר יחד עם עמיתו לנבחרת ההיאבקות באונס ובתקיפה מינית של סטודנטית, הוא זוכה ב-2001 לאחר מאבק משפטי.
בעקבות הפרשה עבר לאוניברסיטת אוקלהומה, המשיך להתחרות בהיאבקות וסיים תואר ראשון בתכנות מחשבים.
לאחר הלימודים עבד כמתכנת בבניית אתרי אינטרנט.
את קריירת המשחק שלו החל לאחר שצד את עיניו של מגלה כישרונות בשעה שליווה את חברו למבחן בד בדאלאס.
הוא עבר ללוס אנג'לס והחל לשחק בפרסומות ובתפקידי אורח בסדרות טלוויזיה.
תפקידו המרכזי הראשון בקולנוע היה בסרט "Rome & Jewel" מ-2006 שלא זכה להצלחה.
ב-2007 שיחק בסרט "Pride", דרמה תקופתית המתרחשת בשנות ה-70 בה גילם את דמותו של חבר נבחרת שחייה המורכבת כולה מאפרו-אמריקאיים.
באותה שנה שיחק בסרט "The Great Debaters" דרמה תקופתית המתרחשת בשנות ה-30 של המאה ה-20 בבימויו של דנזל וושינגטון, בסרט גילם חבר קבוצת דיבייט המורכבת מסטודנטים אפרו-אמריקאיים שקוראת תיגר על קבוצה מאוניברסיטת הרווארד, על משחקו היה מועמד לפרס NAACP Image לשחקן המשנה הטוב ביותר.
ב-2008 שיחק בסרט "החיים הסודיים של הדבורים", אף הוא דרמה תקופתית העוסקת במאבק האפרו-אמריקאיים בגזענות, הוא היה מועמד פעם נוספת לפרס NAACP Image לשחקן המשנה הטוב ביותר.
ב-2012 שיחק בסרטים "עסקה מגונה", "זנבות אדומים" בו גילם אחד מטייסי טסקיגי וב-"Red Hook Summer" בבימויו של ספייק לי.
ב-2014 שיחק בסרטים "נון-סטופ" ו"אודות אלכס" ובתפקיד הראשי בדרמה הרומנטית "Beyond the Lights", על משחקו בסרט היה מועמד לפרס NAACP Image לשחקן הטוב ביותר.
פארקר כתב, הפיק, ביים ושיחק בתפקיד הראשי בסרט הולדתה של אומה שיצא לאקרנים ב-2016. הסרט עוסק במרד נט טרנר, מרד העבדים הנודע ביותר בתולדות ארצות הברית.
הסרט הוצג לראשונה בפסטיבל סאנדנס וזכה בפרס השופטים ובפרס הקהל לסרט הטוב ביותר.
כמו כן זכה בפרס הבמאי פורץ הדרך של השנה מטעם איגוד בעלי אולמות הקולנוע בארצות הברית.
הפרויקט הבא עליו עובד פארקר הוא עיבוד קולנועי לביוגרפיה של מפיקת התוכניות ב-ESPN ליסה פן, העוקבת אחר המתאבקים דרטיון קרוקט ולירוי סאטון, האחד עיוור והשני קטוע רגליים, שמתמודדים עם נכותם.
ב-2016 ייסד בית ספר לקולנוע במכללת וילי שבטקסס.
מכללת וילי היא המכללה שסיפור קבוצת הדיבייט שלה שימש השראה לסרט The Great Debaters בו השתתף.
באוגוסט 2007 התחתן פרקר עם שרה דיסנטו.
לבני הזוג שלוש בנות בנוסף לשתי בנות נוספות שיש לפרקר ממערכות יחסים קודמות.
+שנהסדרהתפקידהערות2004פשע מן העבראר.ג'יי הולדןפרק: "The Plan"2005עמק הזאביםדוגמן2 פרקים2006היחידהדרילפרק: "Silver Star"
נת'ניאל "נייט" מקמילן הוא כדורסלן עבר ומאמן כדורסל המאמן את קבוצת אטלנטה הוקס אמריקאי.
שיחק במשך 12 עונות בליגת ה-NBA, כולן כרכז קבוצת סיאטל סופרסוניקס, ולאורך התקופה רשם ממוצעים של 5.9 נקודות, 4.0 ריבאונדים, 6.1 אסיסטים ו-1.9 חטיפות למשחק.
שימש כמאמן הראשי של קבוצות ה-NBA סיאטל סופרסוניקס, פורטלנד טרייל בלייזרס ואינדיאנה פייסרס.
מקמילן נולד וגדל בעיר ראלי שבקרוליינה הצפונית.
את קריירת המכללות שלו החל באוניברסיטת צ'ואן שבצפון קרוליינה הצפונית, ולאחר שנתיים עבר לאוניברסיטת המדינה של קרוליינה הצפונית הממוקמת בעיר ראלי.
בשתי עונותיו האחרונות הוביל את קבוצת הכדורסל של האוניברסיטה לשלב 8 הגדולות של טורניר אליפות המכללות (Elite Eight), כשהעמיד ממוצעים של כ-8.5 נקודות ו-6.0 אסיסטים בממוצע למשחק.
מקמילן נבחר על ידי סיאטל סופרסוניקס בבחירה ה-30 של דראפט ה-NBA לשנת 1986. כחודש מפתיחת עונתו הראשונה הפך מקמילן לרכז הפותח של הקבוצה, וב-23 בפברואר 1987 רשם הישג נדיר של 25 אסיסטים בניצחון קבוצתו על לוס אנג'לס קליפרס.
בכך השווה מקמילן את שיא ה-NBA לאסיסטים במשחק על ידי שחקן רוקי, אותו קבע ארני דיגרגוריו בעונת .
מקמילן המשיך לשחק עבור הסופרסוניקס לאורך כל 12 שנות הקריירה שלו, ופתח בחמישייה הפותחת בכחצי מהמשחקים.
הוא התבלט כשומר וחוטף מצוין, ובעונת הוביל את ה-NBA עם 3.0 חטיפות בממוצע למשחק.
בסיום אותה עונה, וכן בזו שאחריה, נבחר לחמישיית ההגנה השנייה של העונה.
הישג השיא של הסוניקס בתקופתו היה העפלה לגמר ה-NBA בפלייאוף , בו הפסידו לשיקגו בולס בתוצאה 2–4.
תקופתו הממושכת בסיאטל הפכה אותו לסוג של סמל במועדון, מה שהקנה לו את הכינוי "מר סוניק" ("Mr.
מקמילן שיחק בסך הכול ב-796 משחקים במדי סיאטל (רביעי בתולדות הקבוצה), חילק 4,893 אסיסטים (שני לגארי פייטון) וחטף 1,544 פעמים (שני לפייטון).
בשנת 1999 הוציאה הקבוצה לגמלאות את גופייתו של מקמילן עם המספר 10.
לקראת עונת , שנה לאחר פרישתו ממשחק, מונה מקמילן לעוזר מאמן בסיאטל, ובמהלך העונה הבאה קודם לתפקיד המאמן הראשי כמחליפו של פול וסטפאל.
בעונת העפילה הקבוצה לפלייאוף ה-NBA מהמקום השביעי במערב, והפסידה בסיבוב הראשון לסן אנטוניו ספרס (3-2).
כוכבי הקבוצה באותה תקופה היו גארי פייטון ו-וין בייקר, ולאחר מכן ריי אלן ורשארד לואיס.
מקמילן המשיך להחזיק בתפקיד מאמן הסופרסוניקס עד סיום עונת , בה הגיעה סיאטל לחצי גמר המערב, לראשונה מזה 7 עונות, אך הודחה ממנו כשהפסידה לספרס בתוצאה 2–4.
בעונת עזב מקמילן את מועדון הסופרסוניקס אחרי 19 עונות רצופות (כשחקן וכמאמן), כשמונה למאמן פורטלנד טרייל בלייזרס.
מתוך 6 עונותיו הראשונות בפורטלנד, העפילה הקבוצה 3 פעמים לשלב הפלייאוף, בהנהגת ברנדון רוי ולמרכוס אולדרידג', ובשלוש הפעמים הפסידה בסיבוב הראשון בתוצאה 2–4. במהלך עונתו השביעית עם הבלייזרס, , פוטר מקמילן מתפקידו והוחלף על ידי עוזרו קיילב קנאלס.
במקביל לתפקידו בפורטלנד, שימש מקמילן גם כאחד מעוזרי המאמן של מייק ששבסקי בנבחרת ארצות הברית.
במסגרת התפקיד השתתף באליפות העולם בכדורסל 2006, באולימפיאדת בייג'ינג (2008) ובאולימפיאדת לונדון (2012).
בעונת מונה לעוזר מאמן באינדיאנה פייסרס תחת פרנק ווגל, וב-16 במאי 2016, לקראת עונת , החליף את ווגל כמאמן הראשי של הקבוצה.
בכל אחת מ-4 עונותיו בתפקיד רשמה אינדיאנה בין 42 ל-48 ניצחונות בעונה הסדירה, ובכולן הודחה מהפלייאוף כבר בסיבוב הראשון.
באוגוסט 2020 פוטר מאימון הקבוצה.
בנובמבר 2020 מונה לעוזר המאמן של אטלנטה הוקס, תחת לויד פירס.
לאחר שפירס פוטר במרץ 2021, מונה למאמן הזמני של הקבוצה.
הוא הוביל את אטלנטה לפלייאוף לראשונה זה ארבע שנים, מהמקום החמישי באזור המזרחי.
הצלחתה של הקבוצה נמשכה בפלייאוף, שבו הגיעה לגמר המזרח, לאחר ניצחונות על ניו יורק ניקס ועל המקום הראשון בעונה הסדירה, פילדלפיה 76', בשבעה משחקים.
נייט וולטרס הוא כדורסלן עבר אמריקאי, ששיחק בקבוצת הכוכב האדום בלגרד מהליגה הסרבית המשתתפת גם ביורוליג.
בחודש פברואר 2024 הודיע על פרישה ממשחק פעיל.
למד ושיחק כדורסל באוניברסיטת המדינה של דקוטה הדרומית .
הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.
בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס.
באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס.
בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק', 2.6 ריב' ו-3.2 אסיסטים למשחק.
לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים.
בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס.
אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה.
בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.
לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר.
אחר כך הצטרף לאלאן שאלון.
בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג.
ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים.
בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.
ב-23 ביוני 2019 חתם על חוזה לשנתיים במכבי תל אביב.
ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.
ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.
ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.
נייטקור היא עריכת רמיקס המגביהה את גובה הצליל של קובץ מולטימדיה ומאיצה אותו.
הפעם הראשונה שבה נעשה שימוש במונח היא בשנת 2002 לעבודה לבית הספר על ידי צמד התקליטנים הנורווגיים תומאס ס.
נילסן וסטפן אוג'אלה סודרהולם, הידועים בשמות הבמה DJ TNT ו-DJ SOS בהתאמה.
השניים, בהשראת השירים "נסאג'ה" ו"השיר הלוגי", שירי ההרכב המוזיקלי הגרמני סקוטר בהם היה שימוש בטכנולוגיות לשינוי הקול, הוציאו גרסאות ערוכות של שירי טראנס ויורודאנס שבהן הקול היה גבוה יותר מבמקור.
הצמד הוציא חמישה אלבומים וזכה להצלחה, והעבודות שלהם החלו להופיע במרוצת השנים ב-LimeWire ויוטיוב.
בעשור השני של המאה ה-21 החלו להיווצר גם עריכות של שירים שאינם שירי טראנס או יורודאנס.
הראשון מסוג זה היה שיר של הלהקה אוונסנס, שגרסה ערוכה שלו התפרסמה בשנת 2011, כשעם הזמן סגנון זה זוכה לפופולריות הולכת וגוברת ושירים נוספים נערכים בדרך זו, דוגמת שירים מז'אנר הפופ וההיפ הופ.
שירים נוספים מסוג זה פורסמו בהמשך גם באתר Soundcloud, וגם שירים מז'אנר הקיי-פופ ואלקטרו האוס נערכו.
במחצית העשור כבר היו כמה וכמה יוצרים בולטים בתחום.
עם זאת, הסגנון זכה לעיתים לביקורת.
לדוגמה, התקליטן דייוויד טרנר מMTV טען שגרסת הנייטקור לשיר "" של לוקאס גרהאם היא "השיר הרגיל" ושמדובר בגנבה ספרותית.
נייט הגדול: משאיר את הכיתה מאחור הוא הספר הראשון בסדרת נייט הגדול, אשר נכתב ואויר על ידי לינקולן פירס.
נייט רייט הוא ילד בן 11 ותלמיד בכיתה ו' שלומד בבית הספר המקומי בעירו ע"ש וושינגטון, הוא חי ביחד עם אחותו הגדולה, אלן, ואביהם מרטי.
שני הפרקים הראשונים בספר עוסקים בכך שנייט מגלה שיש לו מבחן בהיסטוריה ומחפש דרכים להתחמק ממנו.
בפרק השלישי, כשנייט מנסה לחפש דרכים להתחמק מהמבחן, עולה בראשו מחשבה להבריז ממנו בעזרת פתק מומצא מאביו.
אך לבסוף בעזרת פרנסיס, הוא מגלה שבכלל לא היה מבחן.
בפרק הרביעי, לאחר שנייט קורא את המשפט "היום תתעלה על כולם" מתוך עוגיית מזל שטדי הביא לו, זה ממלא אותו בביטחון ומוטיביציה להמשך היום.